text: Stuehus udbrændt i Gørding
  09 september 2016 kl. 04.27
  Et stuehus på en nedlagt gård på Tangevej sydvest for Gørding stod ikke til at blive reddet efter en brand natten til fredag.
  Ifølge vagtchef ved Syd- og Sønderjyllands Politi Erik Lindholdt  havde ilden allerede fået godt fat i stuehuset, da politi og brandvæsen nåede frem klokken 04.27 natten til fredag.
  - Der bor en enkelt person på adressen, men han var ikke hjemme, da branden brød ud, så derfor er der ikke kommet nogen til skade, fortæller vagtchef Erik Lindholdt til TV SYD.
  Branden er fredag morgen under kontrol, men brandfolkene er fortsat i gang med efterslukning.
  Hvad der er årsagen til branden, er endnu ukendt, oplyser vagtchefen.
  Anmeldt gårdbrand på Tangevej v/Gørding. Brandvæsen &amp; politi er på vej. #politidk
  
  